《会稽山》
宋代·张伯玉

稽山何崔嵬，奠此东南区。
群山状趋附，万壑流萦纡。
畴昔大禹来，简计天下书。
诸侯率麏至，万玉争凫趋。
防风独强梁。后至行趦趄。
天威不可舍，改骨盈高车。
至今憔悴烟，惨澹藏封隅。
遂令百世后，尊王无异图。
乃知圣人心，赏罚尽贻谟。

作者简介：建州建安人，字公达。第进士。尝为苏州郡从事。仁宗嘉祐中为御史，出知太平府，后为司封郎中。工诗善饮，时号张百杯，又曰张百篇。有《蓬莱集》。